CIUDADES - JACH'A MARKANAKTUQITA
Markan Jach’a Utapaw lurayataxani
Publicado el 04/11/2014
Casa Grande del Pueblo Jach’a Utax 28 altus
utanakaniniwa.
Chukiyawu markanx Jach’a Utaw plaza Murillo jak’an lurayataxani, uka jach’a
amta phuqhasiñapatakix Ministro de la Presidencia ukjamaraki Markan Jach’a Utapa
lurir empresampiw mä qillqattuqi jilïr Mallkuna, sullka mallkun, markachirinakan
uñjkata jaysatäxi.
Evo Morales, jilïr Mallkux yatiyawayiwa, Palacio de Gobierno ukax mä Monumento
Colonial ukhamaw qhiparawayani, kunatix aka utax Europa markat apanit chimpunakamp
chimpt’atawa, janiw Tiwanaku chimpunakamp chimpt’atäkiti, jiwasa aymaranakax
janiw nayrapachax aka utarus mantanipxirikayatanti, ukataw jichhax yaqha Markan
Jach’a Utapax lurayatäni, sasinwa yatiyawayi.
Maysatxa Eugenio Rojas, Senado irpirjamax qhanañchawyarakiwa, Markan Jach’a
Utapax Gobiernumpi ukjamaraki markachirinakamp jikisiñatak utaniwa, ukjamat taqinis
mayacht’at askin qamasiñataki. Aka utax Tiwanaku chimpunakamp chimpt’ataniwa ukjamarus
nayrapachan jila kullakanakasax markaslayku wila wartawayapkatayna jupanakan ajanupaw
ukankani, sasaw markarux yatiyawayi.
2015 maranwa,
plaza Murillo jak’an Markan Jach’a Utapax
lurañ qalltatäni, 28 altus utanakaniniwa, ukatxa pä maranwa tukuyapxani, uka Jach’a
Uta patxanx jilĂŻr Mallkun yaqha markanakar sarañapataki, HelicĂłptero sayt’añapas
utjarakiniwa; qullqix 33 millones de dĂłlares ch’uxña qullqiw irtatäni.
ayr_Latn ayr_Latn spa_Latn spa_Latn ayr_Latn ayr_Latn ayr_Latn ayr_Latn mlt_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn spa_Latn